Når et aksjeselskap er stiftet skal styret sørge for at det opprettes en aksjeeierbok for selskapet.En aksjeeierbok er et en oversikt over hvem som til enhver tid eier aksjer i selskapet.Hver aksjonær har krav på et aksjebevis i tråd med aksjeeierboken. Ved eventuelle endringer av det som er innført i oversikten, må aksjonæren få melding om dette så fort som mulig.
Styret har ansvaret for å opprette og vedlikeholde aksjeeierboken. For det første må aksjonærene føres alfabetisk. Videre må aksjeeierboken oppbevares på forretningsstedet og føres på en sikker måte, normalt elektronisk. Aksjeeierboken er offentlig - slik at alle har rett til å se den. Opplysninger om tidligere aksjonærer skal selskapet oppbevare i minst 10 år.
Videre stiller aksjeloven noen minimumskrav til innhold. Aksjeeierboken skal angi hver aksjonær med navn/foretaksnavn, fødselsdato/organisasjonsnummer, gateadresse og e-post, samt antall aksjer aksjonæren eier i selskapet og nummer på aksjene. Innføringstidspunktet (tidspunktet aksjonæren investerte penger i selskapet) må også oppgis.
Dersom en ny eier kan dokumentere sitt aksjeerverv har selskapet alltid en plikt til å innføre den nye eieren i aksjeeierboken. Dette skal skje uten opphold og datoen for innføringen må angis. Endringer av eiendomsforhold eller andre detaljer som er innført krever også en oppdatering av aksjeeierboken.